laion/Wikipedia-Exotic huggingface dataset:
קרולין צ'יקס קילפטריק

קרולין ג'ין צ'יקס קילפטריק (באנגלית: Carolyn Jean Cheeks Kilpatrick; נולדה ב-25 ביוני 1945) היא פוליטיקאית אמריקאית שכיהנה כחברת בית הנבחרים של ארצות הברית מטעם מדינת מישיגן בשנים 1997–2011, תחילה כנציגת מחוז הקונגרס ה-15 ולאחר מכן כנציגת מחוז הקונגרס ה-13. טרם היבחרה לבית הנבחרים האמריקאי הייתה חברת בית הנבחרים של מישיגן. קילפטריק נולדה בשם קרולין ג'ין צ'יקס בדטרויט, והשלימה את לימודיה התיכוניים בתיכון למסחר של דטרויט. לאחר מכן למדה באוניברסיטת פריס סטייט השוכנת בביג ראפידס בין השנים 1968 ל-1970. בשנת 1972 השלימה לימודי תואר ראשון באוניברסיטת מערב מישיגן, וב-1977 קיבלה תואר שני מאוניברסיטת מישיגן. קילפטריק עבדה כמורה בתיכון בראשית דרכה המקצועית. בבחירות 1978 נבחרה אל בית הנבחרים של מישיגן (אנ') מטעם מחוז הבחירה ה-18, אותו ייצגה עד 1982. בשנים 1983–1992 עברה לייצג את המחוז השמיני, ולבסוף ייצגה עד ינואר 1997 את המחוז התשיעי. בבחירות 1996 קראה קילפטריק תיגר על ברברה-רוז קולינס בבחירות המקדימות של המפלגה הדמוקרטית. קולינס ייצגה בבית הנבחרים של ארצות הברית את מחוז הקונגרס ה-15 של מישיגן מזה שלוש קדנציות, והייתה האישה האפרו-אמריקאית הראשונה בקונגרס מטעם מישיגן. קילפטריק ניצחה את קולינס בהפרש מפתיע, וגרפה 51.6% מקולות הבוחרים לעומת 30.6 האחוזים של קולינס הוותיקה. הבחירות המקדימות היו התחרות האמיתית במעוז דמוקרטי זה, שהיה בעל רוב לאוכלוסייה האפרו-אמריקאית. קילפטריק נבחרה בבחירות הכלליות לתקופת כהונה מלאה, ונבחרה מחדש 6 פעמים נוספות ותמיד עם למעלה מ-80% מהקולות. לאחר מפקד האוכלוסין של ארצות הברית בשנת 2000 שונה המחוז שלה למחוז הקונגרס ה-13. לאחר הבחירות לנשיאות ארצות הברית 2004 נמנתה בין 31 הדמוקרטים שהצביעו נגד ספירת קולות חבר האלקטורים של אוהיו, אף על פי שהמועמד הרפובליקני מושל טקסס ג'ורג' ווקר בוש ניצח במדינה עם 118,457 קולות. ב-6 בדצמבר 2006 בחרה בה השדולה השחורה בקונגרס כיושבת ראש השדולה לקונגרס ה-110 (2007-2008). ההתנגדות הרצינית הראשונה מולה ניצבה קילפטריק אירעה בבחירות המקדימות של 2008, כאשר היא אותגרה הן על ידי חברת בית הנבחרים המדינתי לשעבר מרי ד. ווטרס והן בידי חברת הסנאט של מישיגן מרתה סקוט בפריימריז המפלגה הדמוקרטית. מסע הבחירות של קילפטריק היה נתון תחת המחלוקת הציבורית סביב בנה ומעורבותו בשערוריית סקסטינג. בפריימריז שהתקיים ב-5 באוגוסט קילפטריק ניצחה עם 39.1% מהקולות, לעומת 36% של ווטרס ו-24% של סקוט. ב-2010 ניצבה פעם נוספת בפני התנגדות משמעותית בבחירות המקדימות. שלא כמו ב-2008, הפעם התנגדותה לה התלכדה סביב חבר הסנאט המדינתי הנסן קלארק (אנ'), שניצח אותה בפריימריז ב-3 באוגוסט. לתבוסתה תרמה העובדה שבנה, ראש עיריית דטרויט לשעבר, נכלא באשמת פשעי שחיתות שונים ומגוונים. כהונתה בבית הנבחרים תמה בראשית ינואר 2011. מדיה וקבצים בנושא קרולין צ'יקס קילפטריק בוויקישיתוף קרולין צ'יקס קילפטריק, באתר המדריך הביוגרפי של הקונגרס של ארצות הברית (באנגלית) Kilpatrick Matriarch Loses Detroit Primary, באתר NPR‏, 6 באוגוסט 2010 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרולין צ'יקס קילפטריק".
אדווין תומפסון ג'יינס

אדווין תומפסון ג'יינס (5 ביולי 1922 - 30 באפריל 1998) היה פרופסור לפיזיקה באוניברסיטת וושינגטון בסנט לואיס. הוא כתב רבות על מכניקה סטטיסטית ועל יסודות של הסתברות והסקה סטטיסטית, ויזם בשנת 1957 את פרשנות האנטרופיה המקסימלית של התרמודינמיקה (אנ') כיישום מסוים של טכניקות בייסיאניות/תורת מידע כלליות יותר (למרות שהוא טען שזה כבר היה מרומז ביצירותיו של ג'וסיה וילארד גיבס) ותרם בכך להבנת אנטרופיה בתרמודינמיקה ובתורת האינפורמציה. ג'יינס קידם מאוד את הפרשנות של תורת ההסתברות כהרחבה של לוגיקה. ב-1963, יחד עם הפיזיקאי פרד קאמינגס (אנ'), הוא עיצב את ההתפתחות של אטום דו-מפלסי (אנ') בשדה אלקטרומגנטי, בצורה כמותנית מלאה. דגם זה ידוע כדגם ג'יינס-קאמינגס (אנ'). מוקד חשוב בעבודתו היה בניית עקרונות לוגיים להקצאת התפלגויות הסתברות פריורית; ראו את עקרון האנטרופיה המקסימלית (אנ'), את עקרון הקליבר המקסימלי (אנ'), את עקרון קבוצות הטרנספורמציה (אנ') ואת עקרון האדישות של פייר-סימון לפלס. תרומות אחרות כוללות את Mind projection fallacy (אנ'). ספרו של ג'יינס, Probability Theory: The Logic of Science מאגד חוטי חשיבה מודרנית על הסתברות בייסיאנית והסקה סטטיסטית, מפתח את הרעיון של תורת ההסתברות כהרחבה של הלוגיקה, ומעמיד את היתרונות של טכניקות בייסיאניות מול תוצאות של גישות אחרות. ספר זה, שהקדיש להרולד ג'פרי, פורסם לאחר מותו ב-2003 (מתוך כתב יד חלקי שנערך על ידי לארי ברטהורסט). מדיה וקבצים בנושא אדווין תומפסון ג'יינס בוויקישיתוף גנאלוגיה מתמטית של אדווין תומפסון ג'יינס, באתר פרויקט הגנאלוגיה במתמטיקה
סוזוקי ספלאש

סוזוקי ספלאש היא מכונית מיני מתוצרת יצרנית הרכב היפנית, סוזוקי מוטור, אשר יצורה התחיל בשנת 2008. הדגם הוא פיתוח משותף של סוזוקי מוטור ואופל. אופל שיווקה את הגרסה שלה תחת השם אופל אגילה B. מכונית קונספט הופיעה לראשונה בתערוכת הרכב של פריז 2006, הגרסה ליצור שלה הופיעה לראשונה בתערוכת רכב של פרנקפורט 2007. בשוק האירופאי, סוזוקי ספלאש התמקמה בין סוזוקי אלטו לסוזוקי סוויפט בליין המכוניות של סוזוקי. הדגם נמכר בגרסה עם השלדה עם בסיס גלגלים מקוצר. הדגם הושק בשלוש גרסאות, עם מנוע בנזין עם שלושה צילינדרים 1.0 ליטר ועם מנוע בנזין עם ארבעה צילינדרים 1.2 ליטר (1197 סמ"ק ו-1242 סמ"ק), וגרסת מנוע בנזין עם ארבעה צילינדרים 1.3 ליטר, שהוא מנוע טורבו דיזל MultiJet של פיאט. ספלאש שווקה גם כ-Vauxhall Agila בבריטניה וכאופל אגילה B בשווקים אחרים באירופה. יש לו עיצוב שונה בקצה הקדמי והאחורי. ספלאש הוצגה לשוק היפני ב-20 באוקטובר 2008, בגרסה עם מנוע 1.2 ליטר. בשוק היפני, המכונית הייתה ממוקמת בין סוזוקי סוויפט לסוזוקי סוליו. בהודו הדגם שווק על ידי Maruti Suzuki תחת שם Maruti Suzuki Ritz. מארוטי סוזוקי נאלצה לשנות את שם הדגם בשוק הפנימי, כיוון שמילה "ספלאש" בהודו כבר היה תפוס על ידי פורד. לסוזוקי ספלאש הייתה הצלחה שיווקית בהודו, עם יותר מ-200,000 מכוניות שנמכרו ב-37 החודשים הראשונים אחרי ההשקה. בהודו, ה-Maruti Ritz זמין בעשרה גרסאות, חמש גרסאות איבזור, כאשר כל אחד יכול להיות עם מנוע בנזין או מנוע דיזל. גרסאות בנזין נמכרות עם מנוע הפופולרי של החברה K12M, בעל נפח 1.2 ליטר (1197 סמ"ק). המנוע K12M קל משקל ועשוי אלומיניום, בעל הספק מרבי 85 כ"ס ב-6000 סל"ד. צריכת דלק של הרכב בכבישים עירוניים הוא סביב 14.5 ק"מ לליטר, ו-18 ק"מ לליטר בכבישים מהירים. גרסאות דיזל נמכרות עם מנוע Multijet טורבו-דיזל של פיאט, בעל נפח 1.3 ליטר. המנוע בעל הספק מרבי 75 כ"ס ב-4000 סל"ד. צריכת דלק של הרכב בכבישים עירוניים הוא 17.7 ק"מ לליטר בעיר ובכבישים מהירים 21 ק"מ לליטר. ב-2012 וב-2015 הושק לשוק ההודי הדגם Maruti Suzuki Ritz המחודש אשר כלל מספר שיפורים טכניים וחידושים בעיצוב. באינדונזיה, הספלאש הושק ב-21 במרץ 2010 והוא יובא מהודו. המכירות הסתיימו ב-2016. בסין, מ-2010, הדגם שווק על ידי Changhe Suzuki. הדגם המשיך להיות זמין עד 2018 תחת שם Changhe Spla, עם מנוע בנזין בנפח 1.4 ליטר. הדגם הזו הוצעה גם בשוק הדרום אמריקאי. ב-2011 הספלאש הוצע למכירה גם בניו זילנד. בסוף 2014 הדגם סוזוקי ספלאש הפסיק להמכר באירופה. בתחילת 2016 הוא הוחלף על ידי הדור השני של סוזוקי איגניס. הספלאש הופסק להשווק גם באינדונזיה ביוני 2016, בעוד שה-Ritz הופסק להשווק בהודו בפברואר 2017. לפני חידוש העיצוב החיצוני ב-2013 אחרי חידוש העיצוב החיצוני ב-2013, מבט מקדימה אחרי חידוש העיצוב החיצוני ב-2013, מבט מאחורה מראה הפנימי של הדגם Changhe Spla אופל אגילה ווקסהול אגילה מדיה וקבצים בנושא סוזוקי ספלאש בוויקישיתוף מבחן בזול: סוזוקי ספלאש ידנית סוזוקי ספלאש - מידע
פליקס אזוב

פליקס מרקוביץ' אזוב (ברוסית: Феликс Маркович Азов;‏ נולד ב-1939) הוא מחבר וצייר יהודי יליד בלארוס. אזוב נולד בשנת 1939 בעיר הומל שבבלארוס הסובייטית למרדכי וזלדה אזוב, ולו 3 אחים. עם פרוץ מלחמת העולם השנייה, אביו יצא להילחם, ואימו ואחיו ברחו אל אוזבקיסטן, ובמשך 3 שנים התגוררו בכפר, בעוד שהיהודים שנשארו בהומל הועברו לגטאות. בשנת 1959, כשהיה בן 20, נסע לעבוד בקרקע בתולית בקזחסטן. הוא סלל דרכים, כבישים והיה שותף להקמת נמלי תעופה בעיר אלמטי, בירת קזחסטן הסובייטית. לאחר מכן עבר לעבוד בפבלודר, צ'ליאבינסק, מגניטוגורסק, אורסק ולבסוף באורנבורג. אזוב עבד כראש צוות, תוכניתן, מנהל מחלקת בניה, וכמנכ"ל תא העבודה. עבודתו של אזוב זיכתה אותו בפרס הוקרה מטעם ברית המועצות.[דרוש מקור] שיריו של אזוב פורסמו בעיתון הרוסי "גוסטיני דבור" (Гостиный двор). בנוסף, בשנת 2016 יצאה לאור חוברת של שירים שלו על המלחמה בשם "ממה מתחיל הזיכרון?". החוברת מלווה באיורים שציירו תלמידי בית ספר יסודי. בשנת 2019 כתב ספר על מלחמת העולם השנייה בשם "רחוק מהמלחמה". בספר מסופרים האירועים על ידי אחיו הגדול בוריס, ונכתב על סמך יומניו מהתקופה והעדויות של המשפחה. המדברים על הדרך בה הם התמודדו עם הקשיים בזמן ההתקפה על הומל, על החיים בכפר הנידח באוזבקיסטן אליו נאלצו לעבור לתקופת המלחמה, ועל הדאגות והבעיות איתן התמודדו הילדים והמתבגרים, שהיו צריכים להשתתף במלחמה כנגד הפולשים הגרמניים. הספר זכה בשנת 2020 בפרס על שם סרגיי אקסקוב (אנ'), עבור איורים לספרי ילדים ונוער. בשנת 2021 יצא לאור ספר ההמשך, "השנה הראשונה ללא מלחמה", בו מסופר על חיי המשפחה לאחר חזרתם לעיר מולדתם הומל בתום המלחמה. מתוארת שם ההתמודדות של פליקס ואחיו עם החיים בעיר ההרוסה, ועם מותם של רבים מבני משפחתם. הספר, שנכתב גם הוא מנקודת מבטו של בוריס, משלב בין חוויות ההתבגרות של האחים ועם חייהם הפוסט-מלחמתיים, לבין הרפתקאותיהם כמתבגרים – מסעות בזירות הקרב, חיפוש אחר דרכים להרוויח כסף והיתקלויות בפושעים.[דרוש מקור] משנת 1970 מתגורר באורנבורג, הסמוכה לגבול עם קזחסטן. כיום, פליקס עורך הרצאות בבתי הספר בעיר וקורא מיצירותיו על המלחמה. רחוק מהמלחמה (Далеко от войны), 2016 השנה הראשונה ללא מלחמה (Первый год без войны), 2021 פליקס אזוב – ביוגרפיה, ספרים, ביקורות וציטוטים, באתר LiveLib.ru, פרופיל מחבר (ברוסית) פליקס אזוב – ביוגרפיה, ספרים, ביקורות וציטוטים, באתר LiveLib.ru, פרופיל מחבר (ברוסית) פליקס אזוב, ממה מתחיל הזיכרון?, ‏2016 (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פליקס אזוב".
פיו (פירושונים)

האם התכוונתם ל... מרכז המחקר פיו – מכון מחקר אמריקאי אישים: פיו – קומיקסאי בלגי פלורנס פיו – שחקנית קולנוע וטלוויזיה אנגלייה רוברט פיו – שחקן ולשי פי (פירושונים) פו (פירושונים)
מחוז מנבי

מחוז מנבי (הגייה ספרדית: manaˈβi) הוא מחוז ברפובליקת אקוודור. בירתה היא פורטובייחו. הפרובינציה נקראת על שם אנשי מנאבי. בתקופה הפרה-קולומביאנית, מחוז מנבי היה מקום מושבן של האימפריות מנאטה וקארה. אימפריית המאנטה הייתה ממוקמת בדרום (סביב מה שהם כינו Jocay, מאנטה של היום). אימפריית הקארה הייתה בצפון המחוז, והתרחבה לתוך מחוז פיצ'יצ'ה של היום. בני שבט המאנטה, שהאימפריה שלהם התקיימה מסביבות שנת 500 לספירה ועד הקונקיסטה (בסביבות 1535), היו יורדי ים שהגיעו על גבי רפסודות גדולות לפרו ופנמה של ימינו. נמצאו תיעודים להגעה אף למקסיקו וצ'ילה. באוקטובר 1820 ערי מחוז מנבי של ימינו הכריזו בהדרגה על עצמאותן, ולאחר מכן הפכו לחלק מקולומביה הגדולה. ב-2 באוגוסט 1822, סימון בוליבר ייסד את מחוז פורטובייו של אקוודור של היום, של קולומביה הגדולה. אבל זה נשלט מגואיאקיל. עם קבלת החוק על החלוקה הטריטוריאלית של קולומביה רבתי מ-25 ביוני 1824, נוצר למעשה מחוז מנבי, שכלל את הקנטונים פורטובייחו, מונטקריסטי וג'יפיג'פה. כמו מחוז גואיאס, היא הייתה שייכת למחלקת גואיאקיל. המחוז כחלק מאקוודור עם הכזרתה על עצמאותה. ב-1878 עברו שתי הקהילות והקנטונים הנוכחיים של אטקאמס ומוייזנה למחוז אזמרלדס. מחוז מנבי כולל כיום 22 קנטונים ו-55 קהילות כפריות. קבוצות אתניות במחוז נכון למפקד האוכלוסין באקוודור משנת 2010: מסטיסים 69.7% מונטוביו (אנ') 19.2% אפרו-אקוודורים (אנ') 6.0% לבנים 4.7% ילידים (אנ') 0.2% אחר 0.3% כלכלת מנבי, שהוא מחוז חוף הממוקם במערב אקוודור, מושתת על עיבוד של משאבי טבע ומוצרים אורגניים המצויים בשפע באזור. המסחר במנבי כולל גידולי קקאו, בננות, עצי אצולה, כותנה ופירות ים. כמו כן ישנם גידולים של פירות טרופיים דוגמת פפאיה ואננס. באזורים הצפוניים של המחוז ישנו עיסוק בדייג ובגידול שרימפס. במנבי נמצא הנמל הלאומי של אקוודור ובסיס לצי של צבא אקוודור. בעבר היה בה גם בסיס צבאי אמריקאי. מדיה וקבצים בנושא מחוז מנבי בוויקישיתוף אתר האינטרנט הרשמי של מחוז מנבי (בספרדית) FASCÍCULO PROVINCIAL MANABÍ
הכוכבים הם הילדים של הירח (שיר)

"הכוכבים הם הילדים של הירח" הוא שיר מתוך ספר שירי ילדים באותו השם של יהונתן גפן שפורסם לראשונה בשנת 1974. מאז זכה להפצה רחבה בקרב קוראים רבים, הן ילדים והן מבוגרים. יהונתן גפן, שהיה בעת כתיבת השיר הורה צעיר, ניהל שיחה מרתקת עם בתו שירה ששאלה אותו ממה עשוי הירח. דו-שיח זה הניע אותו לכתוב את השיר שמשלב בין תמימות ילדית למחשבה פילוסופית עמוקה על הקשר שבין הירח והכוכבים. השיר והספר שבו הוא נכלל נועדו לתת מענה שירי לשאלות הנשאלות על ידי ילדים, ולפתח את דמיונם וחשיבתם היצירתית. במובן הפשוט ביותר שלו, "הכוכבים הם הילדים של הירח" הוא סיפור על החיים המשלב אלמנטים אסטרונומיים כמו הכוכבים, השמש והירח. השיר מאפשר לקוראים לצלול לתוך עולם קסום שבו היחסים האסטרונומיים משקפים קשרים אנושיים ומטפורות על החיים עצמם. הטקסט מעודד התבוננות אישית ביקום. בשנת 2012 יצא אלבום אוסף שירי הילדים של גפן, "איך שיר נולד". השיר "הכוכבים הם הילדים של הירח" נבחר להיות בין שנים עשר השירים שנכללו באלבום, מבין עשרות רבות שגפן פרסם. לצד הקראת השיר על ידי המשורר עצמו, השיר הולחן במיוחד לאלבום על ידי דניאל סלומון שגם ביצע אותו. הירח עובר כחוט השני ביצירות של משפחת גפן המתכתבות עם השיר "הכוכבים הם הילדים של הירח". בשנת 1992, בנו של יהונתן גפן, הזמר אביב גפן, הוציא את אלבום הבכורה שלו שנקרא "זה רק אור הירח". השיר הבולט באלבום נקרא "אור הירח". בעקבותיו נוצר המינוח "ילדי אור הירח". בשנת 2006, בתו של יהונתן גפן, הסופרת שירה גפן, הוציאה את ספר הילדים "לילה בלי ירח", שנכתב במשותף עם בעלה הסופר אתגר קרת. בשנת 2024, שנת היובל של השיר "הכוכבים הם הילדים של הירח", נערך ב"גני יהושוע" בתל אביב, נשף רוק מספר 12 של אביב גפן. בין האורחים במופע היה הזמר שלמה ארצי. השניים ביצעו ביחד במופע את שירו של ארצי, "ירח", ואת שירו של גפן, "אור הירח". "הכוכבים הם הילדים של הירח" - יהונתן גפן מתוך "איך שיר נולד", סרטון באתר יוטיוב הכוכבים הם הילדים של הירח, יהונתן גפן, באתר המרכז האקדמי לוינסקי וינגייט יעל דר, אם אין אור, אז איך זה שהכל זוהר כל כך, באתר הארץ, 28 באוגוסט 2006 ליעד ורבר, ‏אביב גפן אירח את מיטב האומנים: נשף הרוק מעולם לא היה עוצמתי יותר, באתר מעריב אונליין, 30 במאי 2024
סמסונג גלקסי באדס

אוזניות סמסונג גלקסי באדס (באנגלית: Samsung Galaxy Buds) הן סדרה של אוזניות בלוטות' אלחוטיות שתוכננו על ידי סמסונג אלקטרוניקה, ושוחררו לראשונה ב-9 במרץ 2019 כיורשים של גיר אייקון איקס. אוזניות סמסונג גלקסי באדס (SM-R170) הושקו ב-8 במרץ 2019. מחיר ההשקה היה 129.99 דולר, והוא כלל מארז טעינה אלחוטי. ייצור אוזניות באדס הופסק עם השקת הבאדס פלוס. אוזניות סמסונג גלקסי באדס פלוס (SM-R175) הוכרזו ב-11 בפברואר 2020 באירוע האביב של Galaxy Unpacked, ושוחררו ב-14 בפברואר במחיר של 149.99 דולר, עלייה של 20$ ממחיר הבאדס המקוריות. הבאדס פלוס שמרו על עיצוב זהה לזה של הבאדס המקוריות, אך הסוקרים שיבחו את איכות הצליל והמיקרופון המשופרת ואת חיי הסוללה שהאריכו משמעותית. בנוסף, נכלל מנהל התקן שני לבס כדי לשפר את איכות השמע בתדרים נמוכים יותר. אוזניות סמסונג גלקסי באדס לייב (SM-R180) הוכרזו ב-5 באוגוסט 2020 באירוע וירטואלי של Galaxy Unpacked. הבאדס לייב היו ידועים בעיצוב ה"שעועית" שלהם על האוזן, בשונה מעיצוב האוזניות הקודמות בסדרה, ונוסף בהם גם ביטול רעשים אקטיבי. הבאדס לייב זכו לשבחים על העיצוב שלהם, אך ספגו ביקורת על ביטול הרעשים הלא יעיל. אוזניות סמסונג גלקסי באדס פרו (SM-R190) הוכרזו ב-14 בינואר 2021 והושקו למחרת, ב-15 בינואר. הבאדס פרו שיפרו את העיצוב של אוזניות הבאדס פלוס וכללו אודיו משופר, טכנולוגיית מעקב וביטול רעשים אקטיבי. הם זכו לשבחים על העיצוב ואיכות הצליל המשופרים שלהם, אך ספגו ביקורת על חיי הסוללה שלהם שמספיקים ל-5 שעות כאשר ביטול הרעשים מופעל. אוזניות סמסונג גלקסי באדס 2 (SM-R177) הוכרזו ב-11 באוגוסט 2021 ב-Galaxy Unpacked לצד ה-Galaxy Watch 4. הבאדס 2 נתפסו כיורשות של באדס פלוס, שהופסקו בעקבות ההכרזה. הבאדס כוללות ביטול רעשים אקטיבי, ומחירן נמוך מזה של הבאדס פרו, והן זכו לשבחים על הביצועים שלהם ביחס למחיר. אוזניות גלקסי באדס 2 פרו (SM-R510) הוכרזו ב-10 באוגוסט 2022 ב-Galaxy Unpacked לצד ה-Galaxy Watch 5. הבאדס 2 פרו נתפסו כיורשות של הבאדס פרו, שהופסקו בעקבות ההכרזה. אוזניות באדס 2 פרו כוללות ביטול רעשים אקטיבי, תמיכה בשמע Hi-Fi של 24 סיביות (רק עבור מכשיר סמסונג עם One UI 4.0 ומעלה) ושמע משופר של 360 מעלות. הן שוחררו ב-26 באוגוסט 2022 במחיר השקה של 229.99 דולר, עליית מחיר של 30 דולר בהשוואה לאוזניות באדס פרו המקוריות. אוזניות גלקסי באדס FE (קיצור של "Fan Edition", מהדורת מעריצים) שוחררו ב-5 באוקטובר 2023 במחיר של 100 דולר, ושווקו כחלופה משתלמת לשאר דגמי גלקסי באדס. המפרט שלו כולל חיי סוללה של 30 שעות עם ביטול רעשים אקטיבי ודירוג עמידות למים IPX2, בניגוד ל-IPX7 של הפרו 2. אתר האינטרנט הרשמי של סמסונג גלקסי באדס שי לוי, סקירה: +Samsung Galaxy Buds – מכפרות על העבר, באתר tgspot, ‏20 באפריל 2020 ניב ליליאן, Galaxy Buds Live נגד Galaxy Buds Plus, באתר הארץ, 18 באוקטובר 2020 שי לוי, סקירה: Samsung Galaxy Buds Pro – אוזניות נטולות חוטים לכל מצב, באתר tgspot, ‏10 בפברואר 2021 ארן סלע, סקירה: Samsung Galaxy Buds 2 – אוזניות TWS מצוינות לשימוש יום יומי, באתר tgspot, ‏12 בספטמבר 2021 אושרי אלקסלסי, ‏סמסונג מנסה להתחרות באיירפודס עם ה-Buds 2 Pro שלה, אבל האם היא מצליחה?, באתר Geektime‏, 5 בספטמבר 2022 רונן מנדזיצקי, גאדג’טי מסקר: Galaxy Buds 2 Pro – באסים עמוקים ומדויקים, באתר גאדג'טי, ‏21 באוגוסט 2022 איילה בכר, לסמסונג יש גם אוזניות אלחוטיות לאוהדים: Galaxy Buds FE, באתר tgspot, ‏4 באוקטובר 2023
ליווא (ערבית)

ליווא (בערבית: لواء) הוא מונח בערבית שמשמעו "דגל" או "באנר", ואשר התפתח למספר שימושים במדינות דוברות ערבית. דגל, דגל ימי, נס מלכותי או באנר במובן הרחב. דרגת חלוקה מנהלית (מחוז). יחידה צבאית, כיום שווה ערך לחטיבה. דרגת קצונה של מפקד על מספר יחידות ליווא, כיום שווה ערך למייג'ור גנרל או אלוף. באימפריה העות'מאנית, בהתייחס לחלוקה המנהלית, המונח המקביל היה סנג'ק (שמשמעותו זהה) אשר תיאר לצד המונח ליווא מחוזות מדרגה שנייה (מתחת לוילאייט). מייג'ור גנרל סנג'ק (האימפריה העות'מאנית)
אל-כפור

אל-כפור (בערבית :كفور) הוא כפר בנפת כסרוואן שבמחוז כסרוואן-ג'בייל. הכפר שוכן בגובה של 830 מטר מעל פני הים ושטחו הכולל הוא 4260 דונם. תושבי הכפר הם ברובם קתולים מרונים. נכון לשנת 2008 היה בכפר בית ספר ממלכתי עם 290 תלמידים ובית ספר פרטי עם 326 תלמידים. במבצע טרף קל פעלו לוחמי סיירת גולני בכפר על מנת להרוג 2 בכירי חזבאללה. מדיה וקבצים בנושא אל-כפור בוויקישיתוף Zakhour, Maria (2020-06-09). "15+ Perfect Hiking Spots In Lebanon For When You Need To Get Away". The961 (באנגלית אמריקאית). נבדק ב-2020-09-12. Localiban. "Kfour (Kesrouane) - Localiban". www.localiban.org (באנגלית). נבדק ב-2017-11-26.
We Still Don't Trust You

We Still Don't Trust You (בעברית: אנחנו עדיין לא סומכים עליך) הוא אלבום האולפן המשותף השני של הראפר האמריקאי פיוצ'ר והמפיק המוזיקלי האמריקאי מטרו בומין. האלבום יצא לאור ב-12 באפריל 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס. זהו המשך לאלבום האולפן המשותף הראשון שלהם, We Don't Trust You, שיצא לאור מוקדם יותר באותה השנה. האלבום כולל הופעות אורח של דה ויקנד, בראונסטון, טיי דולה סיין, ג'יי קול, ליל בייבי ואייסאפ רוקי. בינואר 2023, חשף מטרו בומין לראשונה את התכנון להוציא אלבום משותף עם פיוצ'ר. מאוחר יותר, הבטיח כי האלבום ייצא במהלך שנת 2023, מה שלבסוף לא קרה. שני אלבומים משותפים הוכרזו ב-8 במרץ 2024, האלבום הראשון הוא We Don't Trust You, עם תאריך יציאה של 22 במרץ, לצד תאריך היציאה של האלבום השני, 12 באפריל. ב-4 באפריל, פיוצ'ר ומטרו אישרו את שם אלבום ההמשך, We Still Don't Trust You, ואת תאריך צאתו, ואף פרסמו טריילר עבור האלבום. מאוחר יותר, הצהיר ברשת החברתית X כי We Still Don't Trust You אינו מהדורה מיוחדת של אלבומם המשותף הקודם We Don't Trust You, אלא יצירה נפרדת לגמרי. מטרו ופיוצ'ר חשפו את רשימת הרצועות של האלבום ב-11 באפריל 2024. מידע על האלבום We Still Don't Trust You באתר MusicBrainz האלבום We Still Don't Trust You באתר ספוטיפיי האלבום We Still Don't Trust You באתר אפל מיוזיק Saponara, Michael (2024-04-04). "Future & Metro Boomin Release Menacing Trailer for 'We Still Don't Trust You' Album: 'Job's Not Finished'". Billboard (באנגלית אמריקאית). נבדק ב-2024-04-05. "Future And Metro Boomin Tease Their 'We Still Don't Trust You' Album". UPROXX (באנגלית אמריקאית). 2024-04-04. נבדק ב-2024-04-05. Giacomazzo, Bernadette (2024-04-04). "Future & Metro Boomin Deliver Teaser Trailer For 2nd Project 'We Still Don't Trust You'". HipHopDX (באנגלית). נבדק ב-2024-04-05. Ju, Shirley. "Metro Boomin | Cuz It's Mean and Metamorphic". Flaunt Magazine. ארכיון מ-12 במרץ 2024. נבדק ב-5 באפריל 2024. {{cite web}}: (עזרה) @elliottwilson. "Elliott Wilson on X: "t.co/Oy3Mvuwxt9"" (Tweet). נבדק ב-5 באפריל 2024 – via Twitter. {{cite web}}: (עזרה) "Future X Metro Boomin - We Still Don't Trust You – (Album Trailer #1)". YouTube. נבדק ב-5 באפריל 2024. {{cite web}}: (עזרה) "Future And Metro Boomin Tease Their 'We Still Don't Trust You' Album". Uproxx (באנגלית אמריקאית). 2024-04-04. נבדק ב-2024-04-05. Giacomazzo, Bernadette (2024-04-04). "Future & Metro Boomin Deliver Teaser Trailer For 2nd Project We Still Don't Trust You". HipHopDX (באנגלית). נבדק ב-2024-04-05. Mamo, Heran (11 באפריל 2024). "Future & Metro Boomin Reveal 'We Still Don't Trust You' Track List: See All 18 Song Titles". נבדק ב-11 באפריל 2024. {{cite journal}}: (עזרה); Cite journal requires |journal= (עזרה) Top Album Sales, Billboard, ‏27 באפריל 2024 (באנגלית אמריקאית)
פליקס ברגמן

פרופסור פליקס ברגמן (בגרמנית: Felix Bergmann; ‏1908, פרנקפורט על האודר, גרמניה - 2002, ירושלים) היה מייסד המחלקה לפרמקולוגיה באוניברסיטה העברית בירושלים. עמד בראש הסתדרות הכימאים (כיום החברה הישראלית לכימיה) והיה חבר האקדמיה הישראלית למדעים. נולד לרב יוליוס יהודה ברגמן ולהדוויג ברגמן, בתו של הרב אדולף רוזנצוויג. היו לו שבעה אחים ואחיות, בהם ארנסט דוד ברגמן, המנהל המדעי הראשון של מכון זיו (כיום מכון ויצמן). ברגמן גדל בברלין ולמד כימיה ורפואה באוניברסיטת ברלין. בנעוריו היה פעיל בתנועת הנוער הציונית כחול-לבן, ובאוניברסיטה היה פעיל בארגון הסטודנטים הציוניים KIV. כשעלה היטלר לשלטון הצטוו היהודים להשלים את לימודיהם עד אוגוסט 1933 בטרם יסולקו מהאוניברסיטה. ברגמן הספיק להגיש את עבודת הדוקטורט שלו בכימיה, בנוסף לדוקטורט ברפואה שכבר היה לו, אך עזב את גרמניה בדרכו לישראל ללא התעודות. הוא הצטרף למכון דניאל זיו ברחובות (לימים מכון ויצמן) מיד לאחר הקמתו בשנת 1934, ועסק שם בין השאר בחקר התכונות המסרטנות של מולקולות אורגניות פוליציקליות. בהשתלמות באוניברסיטת קולומביה השתלב במחקר על אצטיל-כולינאסטראז, וכך שב לעסוק בתחום הרפואה. אחרי ששב לישראל תרם לפענוח פעילותו הביוכימית והנוירולוגיה של אותו אנזים. בשנת 1950 הקים את המחלקה לפרמקולוגיה בבית הספר לרפואה של האוניברסיטה העברית והדסה. הוא הנהיג אותה עד שפרש לגמלאות בשנת 1979. גם אחר כך הוסיף לחנך דורות רבים של תלמידי רפואה, הדריך תלמידי מחקר רבים, יעץ למפעלי פרמצבטיקה בישראל וסייע ליזמי היי-טק ישראליים בתחום הרפואה. בשנים 1959–1960 עמד בראש הסתדרות הכימאים. פליקס היה נשוי לסוניה ברגמן, ונולדו להם שני ילדים. אורי דרומי, ענק במעבדה, באתר הארץ, 26 בפברואר 2002 פרופ' פליקס ברגמן, באתר האקדמיה למדעים
מניק סהא

מניק סהא (נולד ב־8 בינואר 1953) הוא פוליטיקאי הודי המכהן כראש השרים של טריפורה מטעם מפלגת העם ההודית. מניק סהא נולד ב־8 בינואר 1953 באגרטלה, טריפורה, ללטה מקהן לאל סהא. סהא קיבל הכשרה ככירורג פה ולסת בלקנאו. ב־2016 עזב סהא את הקונגרס הלאומי ההודי והצטרף למפלגת העם ההודית. ב־2020 נבחר לנשיא יחידת טריפורה של המפלגה. באפריל 2022 נבחר סהא לחבר ברג'יה סבהה. ב־15 במאי 2022 מונה לראש השרים של טריפורה, לאחר התפטרות ביפלאב קומאר דב (אנ'). בעקבות כך התפטר סהא מהרג'יה סבהה ונבחר לאספה המחוקקת של טריפורה בבחירות מיוחדות. בבחירות לאספה המחוקקת של טריפורה בפברואר 2023 זכתה מפלגת העם ההודית ב־32 מתוך 60 מושבי האספה, וסהא הושבע בשנית לראש השרים במדינה במרץ. מדיה וקבצים בנושא מניק סהא בוויקישיתוף מניק סהא, ברשת החברתית פייסבוק מניק סהא, ברשת החברתית אקס (טוויטר) India Today Web Desk, Manik Saha sworn in as Tripura's new chief minister, India Today, ‏15 במאי 2022 India Today Web Desk, Found out at 4 pm on Saturday that I’m Tripura’s next CM, says Manik Saha, India Today, ‏15 במאי 2022 Express News Service, Tripura BJP gets first Rajya Sabha member as state president wins lone seat, The Indian Express, ‏31 במרץ 2022 Press Trust of India, Tripura CM Manik Saha to take oath as MLA on July 8, India Today, ‏5 ביולי 2022 Rittick Mondal, BJP’s Manik Saha sworn in as Tripura CM for second time, 8 ministers also take oath, India Today, ‏8 במרץ 2023